Na osnovu Odluke dekana br. 01-5/ 706 od 18.10.2023. godine, Odluke Upravnog odbora UNSA br. 02-30-9/23 od 14.09.2023.godine i člana 7. Pravilnika o Zakupu prostora na Univerzitetu u Sarajevu, Univerzitet u Sarajevu – Akademija scenskih umjetnosti objavljuje

**JAVNI OGLAS**

za prikupljanje ponuda za izdavanje u zakup poslovnog prostora

**I OSNOVNE INFORMACIJE O POSLOVNOM PROSTORU KOJI SE DAJE U ZAKUP**

|  |  |  |  |  |  |  |
| --- | --- | --- | --- | --- | --- | --- |
| R.br. | Lokacija poslovnog prostora | Površina | Djelatnost (namjena za koju se prostor izdaje) | Početni iznos zakupnine | Obavezni iznos novčanog depozita (3 početne zakupnine) | Dužina trajanja ugovornog odnosa |
| 1. | Obala Kulina bana 11, broj parcele 2073, katastarska općina Sarajevo IV | 80m2 | Ugostiteljska djelatnost – priprema i usluživanje hrane i pića | 6 KM po m2 bez PDV-a (za prvu godinu zakupa)  12 KM po m2 (za preostale godine zakupa) | 1.440,00 KM (bez PDV-a) | 3 godine |

Opis predmeta zakupa: Poslovni prostor se sastoji od sale sa šankom, kuhinje, dvije wc kabine i hodnika, ukupne površine cca 80m2.

**IZNOS ZAKUPNINE:**

•Zakupnina za prvu godinu zakupa utvrđena je Odlukom Upravnog odbora Univerziteta u Sarajevu br. 02-30-9/23 i ista je umanjena za 50 % u odnosu na cijenu predviđenu čl. 14. Pravilnika o zakupu prostora na Univerzitetu u Sarajevu i iznosi 6 KM po m2 + PDV

•Za preostale dvije godine trajanja zakupa (II i III godina), cijena zakupnine iznosi 12 KM po m2 + PDV

U cijenu mjesečne zakupnine su uračunati režijski troškovi (potrošnja električne energije, toplotne energije i vode). Ostale režijske i komunalne troškove snosi zakupac.

Prostor se izdaje u zatečenom stanju.

**Zakupoprimac se obavezuje da u zatečenom prostoru prije početka korištenja prostora realizuje sljedeće radove :**

- Zamjena svih elektro i vodovodnih instalacija u zatečenom prostoru

- Adaptacija mokrih čvorova (vodovodne, kanalizacione mreže)

- Ugradnja nepovratnog električnog ventila na glavnu kanalizacionu cijev radi sprječavanja ulaska vode u prostor usljed velikih padavina

Za navedena ulaganja vlastitih sredstava, u zavisnosti od neophodnosti ulaganja i

uloženih sredstava, uz prethodni dogovor sa menadžmentom Akademije, za uređenje poslovnog prostora zakupodavac će nadoknaditi zakupoprimcu 50% ukupno uloženih sredstava posredstvom oslobađanja zakuprimca plaćanja 50 % mjesečnih zakupnina u II i III godini zakupa.

Izvještaj sa pratećom finansijskom dokumentacijom o izvršenim ulaganjima predstavljat će sastavni dio ugovora i osnov za realizaciju obaveza budućih ugovornih strana.

Zakup se može raskinuti sporazumno u bilo koje vrijeme, s tim da je otkazni rok 30 dana.

**II UVJETI, NAČIN I ROK ZA PODNOŠENJE PISMENIH PRIJAVA**

Pravo prijave imaju fizička i pravna lica.

Ponuda za učešće na javnom oglasu mora da sadrži:

**a) Osnovne podatke o ponuđaču**

Ponuda za učešće na javnom oglasu mora da sadrži:

* osnovne podatke o ponuđaču (ime i prezime, adresa, JMB, kontakt telefon za fizičko lice, ako ponuđač već obavlja djelatnost ovjerenu kopiju Rješenja o obavljanju samostalne djelatnosti ne stariju od 6 mjeseci);
* ukoliko se ponuđač javlja kao fizičko lice, Ugovor se primjenjuje po dobivanju odobrenja za osnivanje djelatnosti od strane nadležne općine;
* ovjerenu kopiju rješenja o upisu u sudski registar sa svim prilozima za pravno lice;
* dokaz o uplaćenom depozitu;

**Napomena:** Iznos depozita ponuđača sa kojim se zaključuje ugovor o zakupu poslovnog prostora, smatrat će se njegovom garancijom za uredno plaćanje zakupnine, a ostalim učesnicima u javnom oglasu, uplaćeni depozit će se vratiti u roku od 8 (osam) dana od dana donošenja Odluke o izboru najpovoljnjijeg ponuđača. Ako odabrani ponuđač ne zaključi ugovor i preuzme prostor u određenom roku, smatrat će se da je odustao od ugovora i neće mu se vraćati uplaćeni iznos depozita.

Ponuđači su dužni da uplate novčani depozit u iznosu od 3 (tri) mjesečne početne zakupnine tj. 1.440,00 KM (bez PDV-a) i dostave primjerak uplatnice popunjen na sljedeći način:

Svrha doznake: Uplata depozita za iznajmljivanja prostora Univerziteta u Sarajevu – Akademije scenskih umjetnosti;

Primalac: Depozitni račun Kantona Sarajevo;

Račun primaoca: 1411965320008475

Vrsta prihoda: 722631

Općina: 077

Budžetska organizacija: 3502003

Poziv na broj: 0000000034

* **ponuđeni iznos zakupnine** koji se ne smije ispravljati i mora glasiti na cijelu novčanu jedinicu zvanične valute u BiH, u formi ovjerene Izjave;
* ukoliko je ponuđač već ranije bio zakupoprimac poslovnog prostora na Univerzitetu u Sarajevu ili na nekoj od organizacionih jedinica Univerziteta u Sarajevu, potvrdu zakupodavca da je ponuđač uredno izmirio sve obaveze iz prethodnog zakupnog odnosa, te potvrdu da je ponuđač bio uredan zakupoprimac.
* **Ovjerenu izjavu ponuđača** da će snositi sve troškove ulaganja u poslovni prostor koji je predmet zakupa, uz detaljno obrazloženje prijedloga uređenja te vremena u kojem se može provesti uređenje poslovnog prostora i početi sa obavljanjem djelatnosti.

Sva tražena uvjerenja podnosi se u originalu ili ovjerenoj fotokopiji i ne mogu biti starija od 3 (tri) mjeseca.

Javni oglas ostaje otvoren 8 (osam) dana od dana objavljivanja.

- Ponude se dostavljaju pismeno u zapečaćenoj koverti putem protokola ili poštom, sa čitko naznačenim nazivom (ime i prezime/naziv pravnog lica), sjedištem (adresa) i brojem telefona podnosioca prijave sa naznakom „Ponuda za zakup poslovnog prostora“ na adresu: Univerzitet u Sarajevu – Akademija scenskih umjetnosti, Obala Kulina bana 11, 71 000 Sarajevo;   
- Nepotpune i neblagovremene prijave neće se uzeti u razmatranje;

U toku trajanja Javnog oglasa svi zainteresirani imaju mogućnost na licu mjesta pregledati poslovni prostor svakim radnim danom od 9 do 12h, uz prethodnu najavu na broj na email adresu asu@asu.unsa.ba.

**III ODABIR NAJPOVOLJNIJEG PONUĐAČA I ZAKLJUČENJE UGOVORA**

Procedura izbora najpovoljnijeg ponuđača provodi se u skladu sa odredbama Pravilnika o zakupu prostora na Univerzitetu u Sarajevu broj: 02-10-9-1/21 od 18.03.2021. godine.

Ukoliko više učesnika na javnom oglasu ispunjava uvjete iz javnog oglasa najpovoljnijim se ne smatra učesnik koji ponudi najviši iznos zakupnine. Kod određivanja najpovoljnijeg ponuđača, osim iznosa zakupnine, cijene se reference učesnika u javnom oglasu i njegovo ponašanje, ako je i ranije bio zakupoprimac poslovnog prostora na Univerzitetu u Sarajevu – Akademiji scenskih umjetnosti.

U slučaju da dva ili više učesnika na javnom oglasu ponude isti iznos zakupnine po m2, prednost će imati onaj učesnik na javnom oglasu koji je bio dosadašnji zakupoprimac i koji je uredno izmirio sve obaveze iz zakupnog odnosa.

Odluka o izboru najpovoljnijeg ponuđača bit će dostavljena svim ponuđačima u roku od 7 (slovima: sedam) dana od dana donošenja odluke, a ugovor sa izabranim ponuđačem zaključit će se u pisanoj formi u roku od 15 (slovima: petnaest) dana od dana donošenja odluke o odabiru.